Sklep Splošnega sodišča (sedmi senat) z dne 20. januarja 2012 – Groupe Partouche proti Komisiji
(Zadeva T-315/10)
„Ničnostna tožba – Koncentracije – Odločba o združljivosti koncentracije s skupnim trgom – Člen 44(1)(c) Poslovnika Splošnega sodišča – Nedopustnost“
Postopek – Vloga, s katero se postopek začne – Formalne zahteve – Kratek povzetek navajanih razlogov – Pravni razlogi, ki niso navedeni v tožbi – Sklicevanje na elemente iz priloge – Nedopustnost (Poslovnik Splošnega sodišča, člen 44(1)(c)) (Glej točke od 18 do 20, 27 in od 36 do 39.)
Predmet
Predlog za razglasitev ničnosti odločbe Komisije C (2010) 3333 z dne 21. maja 2010, s katero je bil za združljiv z notranjim
trgom in Sporazumom o Evropskem gospodarskem prostoru (EGP) razglašen postopek koncentracije podjetij Française des jeux in
Groupe Lucien Barrière, ki sta nameravali prevzeti skupni nadzor nad podjetjem Newco (Zadeva COMP/M.5786 – Française des jeux/Groupe
Lucien Barrière/JV).
Izrek
1.
Tožba se zavrne.
2.
Groupe Partouche nosi svoje stroške in stroške, ki so jih priglasili Evropska komisija, Française des jeux in Groupe Lucien
Barrière.